CELEX: 62015TA0332
Language: el
Date: 2020-07-08 00:00:00
Title: Υπόθεση T-332/15: Απόφαση του Γενικού Δικαστηρίου της 8ης Ιουλίου 2020 — Ocean Capital Administration κ.λπ. κατά Συμβουλίου (Κοινή εξωτερική πολιτική και πολιτική ασφάλειας – Περιοριστικά μέτρα κατά του Ιράν – Δέσμευση κεφαλαίων – Κατάλογος των προσώπων και οντοτήτων στα οποία και στις οποίες εφαρμόζονται τα μέτρα αυτά – Καταχώριση των ονομάτων των προσφευγόντων στον κατάλογο)

21.9.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 313/22
            
         
      Απόφαση του Γενικού Δικαστηρίου της 8ης Ιουλίου 2020 — Ocean Capital Administration κ.λπ. κατά Συμβουλίου
      (Υπόθεση T-332/15) (1)
      
      (Κοινή εξωτερική πολιτική και πολιτική ασφάλειας - Περιοριστικά μέτρα κατά του Ιράν - Δέσμευση κεφαλαίων - Κατάλογος των προσώπων και οντοτήτων στα οποία και στις οποίες εφαρμόζονται τα μέτρα αυτά - Καταχώριση των ονομάτων των προσφευγόντων στον κατάλογο)
      (2020/C 313/32)
      Γλώσσα διαδικασίας: η αγγλική
      
         Διάδικοι
      
      
         Προσφεύγoυσες: Ocean Capital Administration GmbH (Αμβούργο, Γερμανία), και οι 31 λοιπές προσφεύγουσες των οποίων τα ονόματα παρατίθενται στο παράρτημα της απόφασης (εκπρόσωποι: P. Moser, QC, E. Metcalfe, barrister, και M. Taher, solicitor)
      
         Καθού: Συμβούλιο της Ευρωπαϊκής Ένωσης (εκπρόσωποι: M. Bishop και V. Piessevaux)
      
         Αντικείμενο
      
      Αφενός, προσφυγή δυνάμει του άρθρου 263 ΣΛΕΕ για την ακύρωση της αποφάσεως (ΚΕΠΠΑ) 2015/556 του Συμβουλίου, της 7ης Απριλίου 2015, που τροποποιεί την απόφαση 2010/413/ΚΕΠΠΑ σχετικά με περιοριστικά μέτρα κατά του Ιράν (ΕΕ 2015, L 92, σ. 101), και του εκτελεστικού κανονισμού (ΕΕ) 2015/549 του Συμβουλίου, της 7ης Απριλίου 2015, για την εφαρμογή του κανονισμού (ΕΕ) αριθ. 267/2012 σχετικά με περιοριστικά μέτρα κατά του Ιράν (ΕΕ 2015, L 92, σ. 12), κατά το μέρος που οι πράξεις αυτές αφορούν τις προσφεύγουσες, και, αφετέρου, αίτημα δυνάμει του άρθρου 277 ΣΛΕΕ να μην εφαρμοστούν η απόφαση 2013/497/ΚΕΠΠΑ του Συμβουλίου, της 10ης Οκτωβρίου 2013, για την τροποποίηση της απόφασης 2010/413/ΚΕΠΠΑ για περιοριστικά μέτρα κατά του Ιράν (ΕΕ 2013, L 272, σ. 46), και ο κανονισμός (ΕΕ) 971/2013 του Συμβουλίου, της 10ης Οκτωβρίου 2013, για την τροποποίηση του κανονισμού (ΕΕ) αριθ. 267/2012 σχετικά με περιοριστικά μέτρα κατά του Ιράν (ΕΕ 2013, L 272, σ. 1).
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Απορρίπτει την προσφυγή.
               
            
                  2)
               
               
                  Καταδικάζει την Ocean Capital Administration GmbH και τις λοιπές προσφεύγουσες των οποίων τα ονόματα παρατίθενται στο παράρτημα στα δικαστικά έξοδα.
               
            
         (1)  EE C 294 της 7.9.2015.